## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 99/2013 (31.7.2013.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2254

Na osnovi odredbi članka 87. stavak 1. Zakona o obveznom zdravstvenom osiguranju (»Narodne novine« broj 80/13.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) Upravno vijeće Hrvatskog zavoda za zdravstveno osiguranje na 39. sjednici održanoj 2. srpnja 2013. godine uz suglasnost ministra zdravlja, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 23/13, 38/13., 50/13. i 51/13.) članak 10. mijenja se i glasi:

»Ugovorna zdravstvena ustanova i ugovorni privatni zdravstveni radnik obvezni su pružati zdravstvene zaštitu uključujući i propisivanje lijekova na recept osobama koje koriste zdravstvenu zaštitu prema propisima o koordinaciji sustava socijalne sigurnosti (u daljnjem tekstu: propisi EU) i osobama iz država s kojima Republika Hrvatska ima sklopljen međunarodni ugovor o socijalnom osiguranju, a koji privremeno borave u Republici Hrvatskoj pod uvjetima, na način i u opsegu kako je to utvrđeno propisima EU, ugovorima o socijalnom osiguranju, te strancima koji su u Zavodu osigurani prema odredbama zakona kojim se uređuje zdravstvena zaštita stranaca u Republici Hrvatskoj.

Osobe iz stavka 1. ovog članka, koje koriste zdravstvenu zaštitu na osnovi propisa EU i međunarodnih ugovora o socijalnom osiguranju, a imaju prebivalište, odnosno odobren stalni ili privremeni boravak u Republici Hrvatskoj i imaju status osigurane osobe Zavoda, zdravstvenu zaštitu na svim razinama zdravstvene djelatnosti koriste na način i u opsegu predviđenom za članove obitelji osiguranika Zavoda, a na osnovi iskaznice zdravstveno osigurane osobe Zavoda.«

Članak 2.

U članku 63. stavku 2. u Tablici I. razina – postupci za koje nije potrebna dodatna oprema i/ili dodatna edukacija tekst pod oznakom: \*\* mijenja se i glasi:

»\*\*pregled koji se može zaračunati isključivo za osigurane osobe Zavoda koje se privremeno nalaze na području drugog regionalnog ureda Zavoda od pripadajućeg prema mjestu prebivališta/boravišta osigurane osobe koje, u skladu s odredbama općih akata Zavoda, imaju pravo koristiti primarnu zdravstvenu zaštitu kod doktora primarne zdravstvene zaštite koji nije njihov izabrani doktor kao i osigurane osobe iz drugih država koje zdravstvenu zaštitu u Republici Hrvatskoj koriste sukladno propisima EU i važećim ugovorima o socijalnom osiguranju .«

Članak 3.

U članku 70. stavku 2. u Tablici I. razina – postupci za koje nije potrebna dodatna oprema i/ili dodatna edukacija tekst pod oznakom: \*\* mijenja se i glasi:

»\*\*pregled koji se može zaračunati isključivo za osigurane osobe Zavoda koje se privremeno nalaze na području drugog regionalnog ureda Zavoda od pripadajućeg prema mjestu prebivališta/boravišta osigurane osobe koje, u skladu s odredbama općih akata Zavoda, imaju pravo koristiti primarnu zdravstvenu zaštitu kod doktora primarne zdravstvene zaštite koji nije njihov izabrani doktor kao i osigurane osobe iz drugih država koje zdravstvenu zaštitu u Republici Hrvatskoj koriste sukladno propisima EU i važećim ugovorima o socijalnom osiguranju.«

Članak 4.

U članku 84. iza stavka 2. dodaje se novi stavak 3. koji glasi:

»Zdravstvene ustanove i privatni zdravstveni radnici mogu ispostaviti račune za dijagnostičko-terapijske postupke protetike maksimalno do 30 % ukupno mogućeg iznosa sredstava prema računima ispostavljenim za dijagnostičko-terapijske postupke utvrđenog u skladu sa stavkom 1. ovog članka.«

Dosadašnji stavci 3., 4. i 5. postaju članci 4., 5. i 6.

Članak 5.

U članku 96.a stavak 2. briše se.

Članak 6.

U članku 98. stavku 2. Tablica 2.1. mijenja se i glasi:

»Tablica 2.1. – Vrijednost boda za specijalističko-konzilijarnu zdravstvenu zaštitu u izvanbolničkim zdravstvenim ustanovama/specijalističkim ordinacijama i bolničkim zdravstvenim ustanovama, dnevni smještaj i dobrovoljno davalaštvo krvi

|  |  |  |  |
| --- | --- | --- | --- |
| Red. broj | VRSTA ZDRAVSTVENE ZAŠTITE | Vrijednost boda (kn) | Dnevni smještaj (kn) |
| 0 | 1 | 2 | 3 |
| 1. | Specijalističko-konzilijarna zdravstvena zaštita – izvanbolnička |  |  |
| 1.1. | Izvanbolnička specijalističko-konzilijarna zdravstvena zaštita | 6,93 |  |
| 1.2 | Izvanbolnička specijalističko-konzilijarna laboratorijska dijagnostika | 6,82 |  |
| 1.3. | Fizikalna terapija, dentalna tehnika, dentalni RTG \* | 6,78 |  |
| 2. | Specijalističko-konzilijarna zdravstvena zaštita – bolnička | 6,93 |  |
| 2.1. | Specijalističko-konzilijarna zdravstvena zaštita u bolničkim zdravstvenim ustanovama za liječenje bolesnika oboljelih od akutnih bolesti – KBC, KB, Klinike |  | 79,90 |
| 2.2. | Specijalističko-konzilijarna zdravstvena zaštita u bolničkim zdravstvenim ustanovama za liječenje bolesnika oboljelih od akutnih bolesti – Opće bolnice |  | 79,90 |
| 2.3. | Specijalističko-konzilijarna zdravstvena zaštita u bolničkim zdravstvenim ustanovama za dugotrajno liječenje i liječenje palijativnom skrbi te liječenje bolesnika oboljelih od kroničnih bolesti |  | 79,90 |
| 3. | Dobrovoljno davalaštvo krvi (vrećica) |  | 69,90 |

\* Za postupke koje provode fizioterapeuti, dentalni tehničari i inženjeri medicinske radiologije«.

U Tablici 2.2. :

– šifra i podaci pod šifrom SKZ07 brišu se.

– podaci pod šifrom PHL01 mijenjaju se i glase:

»

|  |  |  |  |  |  |
| --- | --- | --- | --- | --- | --- |
| PHL01 | Pregled bioptata 2. razine složenosti |  |  | Može se zaračunati samo jednom; ne može se zaračunati uz PHL02-PHL08 | 138,44 |

«.

– iza šifre PHL01 dodaju se nove šifre sa sljedećim podacima:

»

|  |  |  |  |  |  |
| --- | --- | --- | --- | --- | --- |
| PHL02 | Pregled bioptata 3. razine složenosti |  |  | Može se zaračunati samo jednom; ne može se zaračunati uz PHL01, 04-08 | 194,70 |
| PHL04 | Pregled bioptata 4. razine složenosti |  |  | Može se zaračunati samo jednom; ne može se zaračunati uz PHL01-02, 06-08 | 257,78 |
| PHL06 | Pregled bioptata 5. razine složenosti |  |  | Može se zaračunati samo jednom; ne može se zaračunati uz PHL01-04, PHL08 | 337,05 |

«.

– podaci pod šifrom PHL08 mijenjaju se i glase:

»

|  |  |  |  |  |  |
| --- | --- | --- | --- | --- | --- |
| PHL08 | Pregled bioptata 6. razine složenosti |  |  | Može se zaračunati samo jednom; ne može se zaračunati uz PHL01-06 | 503,12 |

«.

– podaci pod šiframa OFT01, OFT02, OFT03, OFT04, OFT05, OFT06, OFT07, OFT08, OFT09, OFT10, OFT11, OFT12, OFT13 i OFT14, mijenjaju se i glase:

»

|  |  |  |  |  |  |
| --- | --- | --- | --- | --- | --- |
| OFT01 | Kontrolni oftalmološki pregled |  |  | Uključuje:  – visus – mjerenje intraokularnog tlaka  – biomikroskop  – fundus  Ne može se zaračunati uz OFT02. | 59,69 |
| OFT02 | Prvi oftalmološki pregled djece i odraslih |  |  | Uključuje:  – ispitivanje vidne oštrine bez i sa korekcijom, stereovid  – pregled za nošenje kontaktnih leća  – pregled biomikroskopom  – mjerenje intraokularnog tlaka s provokacijskim testovima  – direktna i indirektna oftalmoskopija  – egzoftalometrija  – ispitivanje boje  Ne može se zaračunati uz OFT01. | 78,59 |
| OFT03 | Mali zahvati na oku. |  |  | Uključuje:  – sondiranje i proštrcavanje suznih kanalića  – operacija chalaciona  – operacija chordeoluma  – odstranjivanje površno ležećih stranih tijela  – previjanje do 5x | 85,55 |
| OFT04 | Druge oftalmološke pretrage |  |  | Uključuje: – pahimetrija – gonioskopija – fotografija – biometrija prije operacije katarakte  Svaki postupak se posebno zaračunava.  Može se zaračunati uz OFT02. | 23,67 |
| OFT05 | Oftalmološki dijagnostički pregled – dodatne indikacije |  |  | Uključuje:  – test na dvoslike aparatima, skijaskopija – vidno polje po Goldmanu | 59,69 |
| OFT06 | Kompjutorizirano vidno polje |  |  |  | 98,49 |
| OFT07 | Elektrofiziološki testovi oka. |  |  | Uključuje elektroretinografiju i slično | 98,49 |
| OFT08 | Dijagnostika strabizma. |  |  | Ne može se zaračunati uz OFT02. | 78,59 |
| OFT09 | UZV oka; Goniometrija |  |  |  | 78,59 |
| OFT10 | Lasersko liječenje bolesti oka (Argon) |  |  | Može se zaračunati uz OFT02. | 171,11 |
| OFT11 | Lasersko liječenje bolesti oka (YAG i diodni laser) |  |  | Može se zaračunati uz OFT02. | 111,42 |
| OFT12 | Fluoresceinska angiografija. |  |  |  | 171,11 |
| OFT13 | Pretrage mrežnice i optičkog diska spektralnom optičkom koherentnom tomografijom (OCT) |  |  | Može se zaračunati uz OFT02. | 98,49 |
| OFT14 | Terapija grešaka vida. |  |  | Uključuje liječenje eutiskopom, paslikama, realnim objektom i Heidingerovim snopićem, vježbe separacije, korespodencije, vježbe na sinoptoforu i slično. Odnosi se na ciklus od 10 vježbi i može se zaračunati po završetku liječenja. | 313,00 |

«.

– iza šifre UZV03 dodaju se nove šifre sa sljedećim podacima:

»

|  |  |  |  |  |  |
| --- | --- | --- | --- | --- | --- |
| TEL01 | Telemedicinska usluga u SKZ (pregled, mišljenje i nalaz)stran |  |  |  | 54,05 |
| TEL02 | Telemedicinsko očitanje Ekg-a |  |  |  | 17,50 |
| TEL03 | Telemedicinsko očitanje Holter Ekg-a |  |  |  | 46,30 |
| TEL04 | Telemedicinska psihijatrijska usluga (intervju, mišljenje i nalaz) |  |  |  | 54,05 |
| TEL05 | Telemedicinska usluga specijalističke konzultacije |  |  |  | 32,00 |
| TEL06 | Telemedicinsko očitanje Rtg snimke, nalaz i mišljenje |  |  |  | 49,00 |
| TEL07 | Telemedicinsko očitanje CT ili MR snimke, nalaz i mišljenje |  |  |  | 72,00 |
| TEL08 | Telemedicinska dermatološka usluga (pregled, mišljenje i nalaz) |  |  |  | 54,05 |
| TEL09 | Telemedicinska imuno-hematološka usluga po testu |  |  |  | 17,50 |
| TEL10 | Telemedicinska usluga u hitnoj medicinskoj pomoći |  |  |  | 54,05 |

«.

Članak 7.

U članku 101. stavku 1. u Tablici 3.1. pod šifrom A10Z broj: »1,11« zamjenjuje se brojem: »2,01«

Članak 8.

U članku 102. stavku 1. u Tablici 3.2. podaci pod šifrom DBL20 mijenjaju se i glase:

»

|  |  |  |  |  |  |  |
| --- | --- | --- | --- | --- | --- | --- |
| 3. | DBL20 | Palijativna skrb | 3960000 |  | Može se zaračunati za bolničko zbrinjavanje u trajanju najdulje do 14 dana. U slučaju bolničkog zbrinjavanja trajanja duljeg od 14 dana obračunava se do kraja bolničkog zbrinjavanja Dugotrajno liječenje – pojačana skrb (DBL19) | 628,71 |

«.

Članak 9.

Članak 106. mijenja se i glasi:

»Za pruženu zdravstvenu zaštitu na svim razinama zdravstvene djelatnosti osnovom odredaba članka 10. stavka 1. ove Odluke, ugovorna zdravstvena ustanova, odnosno ugovorni zdravstveni radnici privatne prakse, obvezni su ispostavljati i pojedinačne račune primjenom cijene utvrđenih ovom Odlukom, te ih dostavljati Zavodu na daljnju obradu radi izvršavanja obveza Zavoda u skladu s propisima EU i sklopljenim međunarodnim ugovorima o socijalnom osiguranju.

Za osigurane osobe iz članka 10. stavka 2. ove Odluke, kao i za strance iz članka 10. stavka 1. ove Odluke, osigurane u skladu s odredbama zakona kojim se uređuje zdravstvena zaštita stranaca u Republici Hrvatskoj, zdravstvena zaštita pružena na primarnoj razini plaća se primjenom iznosa po osiguranoj osobi,.

Za zdravstvene usluge pružene osnovom specijalističko-konzilijarne i bolničke zdravstvene zaštite osiguranim osobama iz stavka 1. i 2. ovog članka ispostavljaju se i plaćaju pojedinačni računi prema odredbama ove Odluke.

Za osigurane osobe iz članka 10. stavka 1. ove Odluke, koje privremeno borave u Republici Hrvatskoj, a zdravstvenu zaštitu koriste osnovom propisa EU i međunarodnih ugovora o socijalnom osiguranju zdravstvena zaštita pružena na svim razinama, plaća se osnovom ispostavljenih pojedinačnih računa i to za primarnu zdravstvenu zaštitu na način propisan odredbama ove Odluke.

Pojedinačni računi iz stavka 4. ovog članka ne uračunavaju se u maksimalno ugovoreni iznos novčanih sredstava na sekundarnoj i tercijarnoj razini zdravstvene djelatnosti.

Posebnom odlukom Upravnog vijeća Zavoda utvrdit će se rokovi i način plaćanja pojedinačnih računa iz stavka 5. ovog članka.«

Članak 10.

Ova Odluka stupa na snagu dan nakon objave u »Narodnim novinama«.

Klasa: 025-04/13-01/210

Urbroj: 338-01-01-13-1

Zagreb, 2. srpnja 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

99 31.07.2013 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Odluka, NN 99/2013-2254
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)